b'\n_START_ARTICLE_\nAtrachya\n_START_SECTION_\nUtseende\n_START_PARAGRAPH_\nMiddelsstore, avlange, blanke bladbiller, oversiden ikke p\xc3\xa5fallende punktert og uten synlige h\xc3\xa5r. Hode og pronotum er vanligvis gule eller r\xc3\xb8de, dekkvingene svarte. Pronotum er avrundet firkantet, mye smalere enn dekkvingene, som gjerne er litt utvidet bakover. Beina er middels lange, gule til svarte.\n_START_SECTION_\nLevevis\n_START_PARAGRAPH_\nB\xc3\xa5de larvene og de voksne (imago) er planteetere, ofte p\xc3\xa5 busker og tr\xc3\xa6r. Noen av artene kan opptre i store mengder og snauspise vertsplantene i enkelte \xc3\xa5r. De voksne billene flyr godt og kan forflytte seg over betydelige avstander.\n_START_SECTION_\nUtbredelse\n_START_PARAGRAPH_\nSlekten er utbredt i Asia og Afrika.'